Document ID: /roh_data/filtered/fineweb-2-filterrobots_roh.jsonl.gz/49755

Tar in accident da canyoning en ina chavorgia en il sid da Chiavenna moran in Tudestg ed in Austriac. Ils dus umens eran da viadi venderdi en ina gruppa da set turists, sco il servetsch da salvament alpin da la Lombardia communitgescha. Cura ch'els na sajan betg returnads en lur albiert venderdi saira, haja il patrun dà alarm.
Il servetsch da salvament talian ha lura chattà tschintg persunas ordaifer la chavorgia en la Valle Bodengo. Pli tard han ins chattà las duas baras: In um entretschads en las sugas e l'auter var 300 meters aval.
RR novitads 16:00